જમ્મુ-કાશ્મીરમાં મહેબૂબા મુફ્તીની પીપલ્સ ડેમોક્રેટિક પાર્ટીના ભવિષ્ય પર જોખમ તોળાઈ રહ્યું છે. પાર્ટીના નેતા અને ધારાસભ્ય ખુલ્લેઆમ બળવો પોકારી રહ્યા છે. તેઓ પાર્ટી નેતૃત્વ પર પરિવારવાદને પ્રોત્સાહન અપાતું હોવાનો આરોપ મૂકી રહ્યા છે. ભાજપે સરકારને આપેલું સમર્થન પરત ખેંચી લીધા પછી રાજ્યમાં પીડીપીના માર્ગમાં મુશ્કેલીઓ નજરે પડી રહી છે. જાદીબલથી પીડીપીના નારાજ નેતા આબિદ અન્સારીએ દાવો કર્યો છે કે ૧૪ ધારાસભ્યો પાર્ટી છોડવા માટે તૈયાર છે. શિયા નેતા ઈમરાન અન્સારી રઝા અને અન્સારીએ ગત સપ્તાહે પીડીપી છોડવાનું એલાન કર્યુ હતું.